Rikunarita-ORG/Wikinium huggingface dataset:
# Seconde vuere mondiâl

Par **Seconde Vuere Mondiâl** si intint il conflit scomençât cu la invasion de Polonie par opare de Gjermanie naziste tal 1939 e concludût il 8 di Mai dal 1945 in Europe e il 15 di Avost dal stes an tai Stâts Unîts e tal Gjapon.

La Seconde Vuere Mondiâl e fo il plui grant conflit armât de storie dal mont; al si davuelzè intune vore di nazions (plui di ogni altre vuere), cu la introduzion di gnovis armis, come la bombe atomiche.

E fo ancje il conflit dulà che a pierderin la vite il maiôr numar di civîi: scuasit undis milions di personis a forin vitimis dal Olocaust, milions di cinesis e coreans a pierderin la vite par vie dai massacris dai gjaponesis. Un grant numar di vitimis a forin çoncjadis pai bombardaments de citâts europeanis, sei de Gjermanie, sei dai aleâts. In dut, la vuere e contà cirche 50 milions di vitimis (il 2 par cent de popolazion mondiâl dal timp.

## Fasis preliminârs

Il risentiment dai todescs cuintri il tratament subît dopo la fin de prime vuere mondiâl, e lis consecuentis dificoltâts economichis, a permeterin a Adolf Hitler e al so moviment estremist nazionalist (NSDAP) di cjoli il podê in Gjermanie e assumi il control totâl de Nazion. Cence considerâ lis obligazions impuestis dal Tratât di Versailles dal 1919, al ricostruì l'esercit todesc. Al metè trupis te zone di confin cu la France, al otignì la unificazion di Gjermanie e Austrie (*Anschluss*), anetint ancje tocs di Cecoslovachie.

Tal 1922 Benito Mussolini e il Partît Fassist a vevin cjolt il podê in Italie e tal mai 1939 a tiesserin famôs Pat di Açâl cu la Gjermanie.

L'Imperi gjaponês al invadè la Cine tal setembar dal 1931, doprant la messe in sene dal sabotaç feroviari di Mukden come *casus belli* par la invasion de Manciurie. Ancje se il guvier gjaponês al si oponè a la azion, l'esercit al fo in grât di agjî in maniere indipendente e al instaurà un guvier purcjinel, creant un stât par cont so: il Manchukuo.

La Gjermanie e stipulà un tratât cu la Union Sovietiche e tal 1939 e avanzà pretesis teritoriâls su un toc de Polonie (il famôs Coridôr di Danziche). La Polonie a refudà lis pretesis e la Gjermanie, il 1 di Setembar 1939, la invadè cuntun pretest (Incident di Gleiwitz). Il 3 di Setembar, Ream Unît e France, tal principi mal rassegnadis a *murî par Danziche*, a declararin vuere ae Gjermanie.

## La vuere tal teatri european

## La vuere tal teatri asiatic
# Alfabet latin

L'**Alfabet latin**, clamât ancje **Roman**, al è il plui doprât sisteme alfabetic dal mont, tant che lu si pues cjatâ in ducj i continents, dulà che al è stât puartât dai colonizadôrs che a vignivin de Europe e daspò al è stât adotât ancje par lenghis indigjenis, come il Tagalog tes Filipinis o par l'Indonesian.

## Lis letaris maiusculis

Lis letaris fondamentâls, chês de lenghe inglese:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K | L | M |
| N | O | P | Q | R | S | T | U | V | W | X | Y | Z |

## Lis letaris minusculis

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| a | b | c | d | e | f | g | h | i | j | k | l | m |
| n | o | p | q | r | s | t | u | v | w | x | y | z |

Chestis letaris no son avonde par rapresentâ i diviers suns in dutis lis lenghis che a doprin l'alfabet latin; par chest, a son stâts zontâts sei segns diacritics (tilde, cedilie, hacek, sorelineaturis, segns tal mieç, e v.i.), sei leaduris (par esempli il ß dal alfabet todesc), sei impuartantis letaris di altris alfabets (par esempli il þ dal alfabet runic). Un altri mût doprât par indicâ suns che no àn un corispetîf tal alfabet latin al è chel di creâ digrams, ven a dî doi caratars (si dîs *trigrams* se a son trê) calcolâts di segn unic (par esempli il *ll* dal spagnûl, come in 'paella', il *cj* dal furlan come in 'Cjargne', il *gli' dal talian come in 'aglio').*

## Alfabet furlan

|  |
| --- |
| Par furlan |
| ç | â | ê | î | ô | û | à | è | ì | ò | ù |
| Ç | Â | Ê | Î | Ô | Û | À | È | Ì | Ò | Ù |

Tal furlan si doprin ancje la c cu la cedilie (une C cuntune ondute sot) e l'acent circonflès su lis vocâls par segnâ chês che a son lungjis.

## Storie

L'alfabet latin al nas tal VIII secul p.d.C e al derive di chel etrusc, che chel al è basât sul grêc. Fin ae ete di mieç a esistevin dome lis letaris maiusculis.
Cu la difusion dal cristianisim ancje altris lenghis a cjapin l'alfabet latin, e cussì a fasaràn, tai secui, ancje popui no indoeuropeans come ongjarês e finlandês; dopo, cul colonialisim, l'alfabet si sparnice par dut il mont.
# Emogji

Une **emogji** (絵文字 par gjaponês, *emoji* par inglês) e je une icone di piçulis dimensions che e rapresente une emozion, un simbul o un ogjet. Pal solit lis emogjis a vegnin dopradis intes aplicazions di comunicazion, come lis aplicazions di rêts sociâls e di messagjistiche. Il pitogram origjinari al è componût di doi peraulis gjaponesis: *e* (絵, 'figure') + *moji* (文字, 'personaç').
# Ream des Dôs Siciliis

|  |
| --- |
| **Ream da lis Dôs Sicilis** |
| [[|100px|Bandiere]][[|60px|Emblem]] |
| **Informazions** |
| **Nomenance** | Regno delle due Sicilie |
| **Lenghe ufiziâl** | Talian |
| **Capitâl** | Napoli |
| **Politiche** |
| **Forme di guvier** | Monarchie assolude |
| **Indipendence** | 8 di dicembar 1816 |
| **Gjeografie** |
| **Continent** | Europe |
| [[Figure:.png|250px|Mape dal stât]]  |
| **Superficie** |
| **Superficie Totâl** | 111.557 |
| **Popolazion** |
| **Popolazion totâl** | 9.117.050 ab. |
| **Economie** |
| **Monede** | ducât |
|  |
| **Imni nazionâl** | Imni al re |
| stât muart |

Il **Ream des Dôs Siciliis** al fo un stât nazionâl esistît da 8 di Dicembar 1816 al 21 di Fevrâr 1861, muart par cause de unificazion taliane. La sô capitâl e jere Napoli (484.940 abitants al 1861)
# Lenghis slavis

██ lenghis ocidentals
██ lenghis orientâls
██ lenghis meridionâls
Lenghis slavis
Lis **Lenghis slavis** a fasin part de famee linguistiche des lenghis indoeuropeanis.
MAPA: lingvaro.png
A son inseridis te subfamee balto-slave parcè che a son presintis cetantis someancis isoglottichis cun lis lenghis baltichis, ma no son presints altris leams fra i doi grups. A esistin tesis opostis che a dinein chest resonament, parcè che daûr di lôr, i doi grups si son svilupâts indipendents.

Lis *lenghis slavis* a son feveladis di passe 300 milions di personis in Europe centri-orientâl e balcaniche, e di un gran numar di emigrants in dut il mont. Diviersis *lenghis slavis* a àn l’alfabet latin cun diviers segns diacritics (grup occidentâl, di tradizion catoliche), chês altris a doprin chel cirilic (grup orientâl, di tradizion ortodosse), cun variazions minimis fra une lenge e chê altre.

Partint des lenghis slavis a son stadis creadis diviersis lenghis artificiâls che puedin jessi capidis di chei che a fevelin almancul une lenghe slave, e il plui cognossût al è il slovio.

## Elenc

* lenghis meridionâls
	+ grup orientâl
		- lenghe bulgare
		- lenghe macedone
		- lenghe antîc eclasiastic slâf †
	+ grup ocidentâl
		- lenghe bosniache
		- lenghe montenegrine
		- lenghe cravuate
		- lenghe slovene
		- lenghe serbe

* lenghis orientâls
	+ lenghe bielorusse
	+ lenghe rutene
	+ lenghe russe
	+ lenghe ucraine

* lenghis ocidentâls
	+ lenghe ceche
	+ casûb
	+ lenghe lusaziane
	+ lenghe polache
	+ lenghe slovache
	+ lenghe slesiane
# Lenghe ceche

| Cec ('**čeština'**) |
| --- |
| Pronuncie native: | [ˈʧɛʃ.cɪ.na] |
| Altris denominazions: | boem |
| Fevelât in: | Cechie e des minorancis lenghistichis in Austrie, Canada, Gjermanie, Slovachie, Stâts Unîts |
| Regjon: | Europe centrâl |
| Feveladôrs: | 12 milions |
| Posizion (totâl): | 66 |
| Posizion (marilenghe): | {{{posizionmarilenghe}}} |
| Classificazion gjenetiche: | Lenghe indoeuropeane
  Slavis
   Ocidentâls
    Cechis e slovachis
     **Cec** |
| Stât uficiâl |
| Lenghe uficiâl di: | Cechie e Union Europeane |
| Regolât di: | Istitut de Lenghe ceche; Academie des Siencis de Republiche Ceche |
| Codiçs de lenghe |
| ISO 639-1 | cs |
| ISO 639-2 | cze (B), ces (T) |
| ISO 639-3 | czc |
| cjale ancje: Lenghe |

La **Lenghe Ceche** e je une lenghe indoeuropeane dal ram des Lenghis slavis. E forme un sotgrop insieme cul Slovac, e framieç lis dôs a esist une siarte intelegjibilitât.
Contant i fevelants de Republiche ceche e chei de Diaspore ceche pal mont plui o mancul son 12 milions lis personis che la fevelin.

## Alfabet

A, (Á), B, C, Č, D, (Ď), E, (É), (Ě), F, G, H, Ch, I, (Í), J, K, L, M, N, (Ň), O, (Ó), P, Q, R, Ř, S, Š, T, (Ť), U, (Ú), (Ů), V, W, X, Y, (Ý), Z, Ž.

## Dialets

* Boem
* Morâf
* Slesian
# Rivoluzion industriâl

William Bell Scott - "Açâr e cjarbon" (1855-60)
La **rivoluzion industriâl** fo un procès di evoluzion economiche e sociali di industrializazion de societât

Fin a chel moment, la societât che jere leade a un sisteme agricul, artigjanâl e commerciâl, viôtun passaç a un sisteme industriâl fondât dal lavôr des machinis a energjie mecaniche.
Chest periodi storic viôt soredut une grande inovazion tecnologjiche che puartará a une grande cressite e a un grant svilup economic e grancj gambiaments socio-culturâi e politics
La rivoluzion industriâl puartarâ la classe de borghesie a cjapâ il puest de nobiltât e l'inizi di un gnûf sistema economic clamât capitalisim.

Si fâs une distinzion jenfri prime e seconde rivoluzion industriâl.
La prime pauartarâ al svilup dal setter dai metâi, la seconde rivoluzion industriâl scomençade intôr dal 1870 , viôt l'introduzion de eletricitât , de produzione des sostanzia chimichis e dal petrolio.

La rivoluzion industriâl puartarâ une grande trasformazion , scomençant de produzion des mercis, fin a gambiâ il sisteme sociâl intîr. Il lûc di lavôr, che prime di chest gambiament al jere il cjamp o la buteghe dal artigjan, si sposte in te fabriche , indulâ je la produzion de mercîs.

I oms e des fémins che pauarin il lôr contribût in te produzion cun il lôr lavôr, puartarâ a la nassite di une gnove classe sociâl clamade proletariât.La classe operarie i cambi dal sô lavôr e dal sô timp mitût a disposizion pal sô lavôr in fabriche , ven paiade cul salari.La "Rivoluzion industriâl" al viôt ancje l'aparizion de figure dal imprenditôr , paron de fabriche e dai mieç di produzion , che al ûl incrementâ il profit de sô ativitât.

## Origjin de espression

La espression "Rivoluzion industriâl" ven doprade par la prime volte za dai agns vincj dal XIX secul in analogie cun la Rivoluzion francese e ven citade di sigûr , secont il storic Fernand Braudel , in tal 1837 dal economiste francês Adolphe Blanqui. Ma la consacrazion di cheste espression ven nome tal 1884 par Arnold Toynbee cu la publicazion de sôs "Conferencis su la Rivoluzion industrtriâl In Ingletiere".
La espression ven doprade prime da:

* Karl Marx in tal Il Capitâl (1867)
* John Stuart Mill in tai sôi "Principîs" dal 1848
* Friedrich Engels in te "Situazion de Classe Operarie" dal 1845

La peraule «rivoluzion» ven doprade par contâ la descrizion di un totâl cambiament in te societât o in tancj soi aspiets come ad esempli in te rivoluzion scientifiche.

La peraule «industrie» e je doprade fin te antichitât , ma cun la fin dal Sietcent ven doprade par intindi il significât di manifature in cuant che la modernizazion de produzion dai tissûs cul jutori de machine scomence za dai prins agns dal Sietcent. In chest periodo vegnin fondadis in Europe lis primis fabrichis dal setôr.

## Bibliografie (par talian)

* T.S. Ashton, La rivoluzion industriâl. 1760-1830 - Laterza, Bari, 1970
* F.D. Klingender, Arte e rivoluzion industriâl. - Einaudi, Torino, 1972
* Pat Hudson, La rivoluzion industriâl. - Il Mulino, Bologna, 1995
* Claude Fohlen, Ce cal è la rivoluzion industriâl - Feltrinelli, Roma, 1976
# Bielorussie

|  |
| --- |
| **Bielorussie** |
|  |
| **Informazions** |
| **Nomenance** | Рэспубліка Беларусь Республика Беларусь Respublika Bjelarus' |
| **Lenghe ufiziâl** | bielorus, rus, plui altris a nivel regjonâl |
| **Capitâl** | Minsk |
| **Politiche** |
| **Forme di guvier** | Republiche presidenziâl |
| **Cjâf dal stât** | Aleksandr Lukašenko |
| **Cjâf dal guvier** | Syarhey Rumas |
| **Indipendence** | Dall'URSS 27 di lui 1990 (declarate), 25 di avo 1991 (riconossute) 25 di dicembar 1991 (complete) |
| **Jentrade inte ONU** | 24 di Otubar 1945 |
| **Gjeografie** |
| **Continent** | Europe |
| **Fûs orari** | UTC +3 |
|  |
| **Superficie** |
| **Superficie Totâl** | 207.600 |
| **Intal mont** | 84° |
| **% di aghe** | basse% |
| **Popolazion** |
| **Popolazion totâl** | 9.595.421 ab. |
| **Intal mont** | 87° |
| **Densitât** | 46 ab./km2 |
| **Economie** |
| **Monede** | Rubli bielorus |
| **Consum energjie** |   kWh/ab. |
|  |
| **Domini di prin nivel** | .by |
| **Prefìs tel. internazionâl** | +375 |
| **Plache automobilistiche** | BY |
| **Imni nazionâl** | My Belarusy |
| **Fieste nazionâl** | 3 di lui |

La **Bielorussie** ( in bielorus **Белару́сь**, *Bjelarus* , in rus **Белору́ссия**, *Bjelorussija*), clamate ancje **Russie Blanche**, al è un stat (207.600 km², 9.595.421 abitants al 1º di avò 2012, capital Minsk) dell'Europe orientâl.

A ovest al à la Polonie e la Lituanie, a est la Russie, a sud l'Ucraine e a nord con la Letonie; al è un stat cence maris.

Lis lenghis ufiziâls son il bielorus e il rus dal 1995.

## Notis